b'\n_START_ARTICLE_\nBrewstrov kot\n_START_PARAGRAPH_\nBrewstrov kot (tudi kot polarizacije) je vpadni kot pri katerem je odbita svetloba, ki se je odbila na meji dveh sredstev popolnoma linearno polarizirana v ravnini, ki je pravokotna na vpadno ravnino. \xc5\xbdarek, ki pa je pre\xc5\xa1el mejo obeh sredstev, pa je delno polariziran v vpadni ravnini. Pri tem je kot med lomljenim in odbitim \xc5\xbearkom pravi kot (90\xc2\xb0). V\xc4\x8dasih imenujejo pravilo, po katerem sta povezana lomna koli\xc4\x8dnika in Brewstrov kot tudi Brewstrov zakon._NEWLINE_Kot ozna\xc4\x8dujemo s  \\theta_B \\!._NEWLINE_Kot se imenuje po \xc5\xa1kotskem fiziku in pisatelju Davidu Brewstru (1781 \xe2\x80\x93 1868), ki ga je odkril v letu 1815.\n_START_SECTION_\nUporaba\n_START_PARAGRAPH_\nPojav s pridom uporabljajo v fotografiji, da se odpravijo neza\xc5\xbeeleni odboji na vodi (glej posnetka)._NEWLINE_Prav tako tudi polarizacijska o\xc4\x8dala uporabljajo pojav za odpravo odbojev na razli\xc4\x8dnih povr\xc5\xa1inah.'